TISCO ร่วงเกือบ 3% ถูก “Sell on fact” หลังกำไรไตรมาส 2/62 โตตามคาด
TISCO ร่วงเกือบ 3% ถูก “Sell on fact” หลังกำไรไตรมาส 2/62 โตตามคาด ล่าสุดอยู่ที่ระดับ 92.50 บาท ลบ 2.50 บาท หรือ 2.63% มูลค่าซื้อขาย 149.15 ล้านบาท
TISCO ร่วงเกือบ 3% ถูก “Sell on fact” หลังกำไรไตรมาส 2/62 โตตามคาด ล่าสุดอยู่ที่ระดับ 92.50 บาท ลบ 2.50 บาท หรือ 2.63% มูลค่าซื้อขาย 149.15 ล้านบาท
12 ก.ค. 2562

ผู้สื่อข่าวรายงานว่า ราคาหุ้น บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ล่าสุด ณ เวลา 10.22 น. อยู่ที่ระดับ 92.50 บาท ลบ 2.50 บาท หรือ 2.63% สูงสุดที่ 94.50 บาท ต่ำสุดที่ 91.75 บาท ด้วยมูลค่าซื้อขาย 149.15 ล้านบาท

โดยคาดว่าเกิดจากการขายทำกำไรหลังจากผลประกอบการไตรมาส 2/62 มีกำไรสุทธิตามคาด (sell on fact) ซึ่งราคาหุ้นปรับตัวขึ้นอย่างต่อเนื่องจากความคาดหวังเรื่องผลประกอบการ
ทั้งนี้ บล.ฟิลลิป (ประเทศไทย) ระบุในบทวิเคราะห์ แนะนำ “ทยอยซื้อ” TISCO ราคาเป้าหมาย 103.50 บาท/หุ้น โดย TISCO มีกำไรในช่วงไตรมาส 2/62 ตามคาดอยู่ที่ 1.8 พันล้านบาท เพิ่มขึ้น 4.8% เมื่อเทียบจากปีก่อน เนื่องจากการตั้งสำรอง และค่าใช้จ่ายลดลง ถึงแม้ว่ารายได้ทั้งรายได้ดอกเบี้ย และรายได้ที่ไม่ใช่ดอกเบี้ยจะลดลง และเพิ่มขึ้น 4% เมื่อเทียบจากไตรมาสก่อน จากการตั้งสำรองที่ลดลงด้วย และมีรายได้ที่ไม่ใช่ดอกเบี้ยเพิ่มสูงขึ้น
อีกทั้งยังคงประมาณการกำไรปี 2562 ของ TISCO ไว้ที่ 7.5 พันล้านบาท เพิ่มขึ้น 6.7% เมื่อเทียบจากปีก่อน ถึงแม้ว่าสินเชื่อในไตรมาสนี้จะหดตัว แต่ยังคาดว่าปีนี้จะเป็นปีแรกที่สินเชื่อของ TISCO นั้นกลับมาเติบโตหลังหดตัวต่อเนื่องมาหลายปี นอกจากนี้ TISCO ยังเป็นธนาคารที่มีปันผลโดดเด่น